Τα ομολογιακά δάνεια στην ελληνική έννομη τάξη:
Creators: name: Μότσιου, Ελένη Ζήση
Publisher: name: Aristotle University of Thessaloniki
Year: 2011
Subjects: Ομολογία
Δάνειο
Αξιόγραφο
Bond
Loan
Security

description: Η παρούσα εργασία με τίτλο «τα ομολογιακά δάνεια στην ελληνική έννομη τάξη», αποτελεί τη διπλωματική εργασία της γράφουσας στο πλαίσιο των μεταπτυχιακών της σπουδών στον κλάδο του εμπορικού και οικονομικού δικαίου του τμήματος της Νομικής του Αριστοτελείου Πανεπιστημίου Θεσσαλονίκης, η οποία υποστηρίχθηκε ενώπιον τριμελούς επιτροπής το Δεκέμβριο του 2009. Αντικείμενο της συνιστά η καταγραφή του νομικού πλαισίου που διέπει τα ομολογιακά δάνεια στο ελληνικό δίκαιο, η οριοθέτηση των εννοιών που σχετίζονται με τα ομολογιακά δάνεια και η επιμέρους ανάλυση των θεμάτων που αναφέρονται στην έκδοση και στην ανάληψη του ομολογιακού δανείου, στη συμμετοχή των τραπεζών σε αυτά είτε μέσω της έκδοσης ομολογιακών δανείων ως μέσο δανεισμού των ιδίων είτε μέσω της ανάληψης των εκδοθεισών ομολογιών στα πλαίσια της ιδιωτικής τοποθέτησης ή με την ιδιότητα του αναδόχου επί προσφοράς των ομολογιών στο κοινό με δημόσια εγγραφή, καθώς και στην ευθύνη από τη δημοσίευση ενημερωτικού δελτίου, αλλά και στους νεωτερισμούς που εισήγαγε ο ν. 3156/2003. Μετά τη θέση σε ισχύ του προαναφερόμενου νόμου, τα ομολογιακά δάνεια, ως εναλλακτικός τρόπος χρηματοδότησης των ελληνικών ανώνυμων εταιριών παρουσίασαν σημαντική αύξηση στην ελληνική αγορά λόγω της εκτενούς ρύθμισης των βασικών θεμάτων, σε συνδυασμό βέβαια με τη θέσπιση ιδιαιτέρως ελκυστικών φορολογικών διατάξεων και άλλων απαλλαγών, όπως είναι ενδεικτικά η απαλλαγή από τα αναλογικά δικαιώματα των υποθηκοφυλακείων. Στο πρώτο κεφάλαιο της εργασίας καταγράφονται η προισχύσασα σχετική νομοθεσία και οι λόγοι που κατέστησαν αναγκαία τη θέσπιση ενός συνεκτικού νομοθετικού πλαισίου το οποίο θα μπορούσε να διασφαλίσει τη δημιουργία τόσο της χρηματιστηριακής όσο και της εξωχρηματιστηριακής αγοράς ομολόγων που θα εκδίδονταν στα πλαίσια ομολογιακών δανείων ιδιωτικών επιχειρήσεων καθώς και η έννοια, τα βασικά χαρακτηριστικά και η νομική φύση των ομολογιακών δανείων. Στη συνέχεια εξετάζονται η αξιογραφική φύση των ομολογιών, η διάκριση τους σε ενσώματες και άυλες ομολογίες καθώς και το περιεχόμενο τους. Στο δεύτερο κεφάλαιο αναλύονται οι τέσσερις κατηγορίες των ομολογιακών δανείων και οι ειδικότερες μορφές που μπορούν να προσλάβουν ενώ γίνεται εκτενής αναφορά στις μετατρέψιμες ομολογίες λόγω των ιδιαιτεροτήτων που παρουσιάζουν και της επίδρασης που μπορούν να έχουν στην κεφαλαιακή διάρθρωση της εταιρίας. Το τρίτο κεφάλαιο αναφέρεται στη σύναψη του ομολογιακού δανείου και ειδικότερα στα θέματα της αρμοδιότητας προς έκδοση του, των σχετικών όρων και της κάλυψης του, μέσω ιδιωτικής ή δημόσιας προσφοράς, ενώ εξετάζεται και το ιδιαιτέρου πρακτικού ενδιαφέροντος ζήτημα της υποχρέωσης δημοσίευσης ενημερωτικού δελτίου και της συνακόλουθης αστικής ευθύνης από την έκδοση του. Στο τέταρτο κεφάλαιο εξετάζονται ειδικά ζητήματα των ομολογιακών δανείων όπως η νομική φύση της ομάδας των ομολογιούχων δανειστών, οι αρμοδιότητες της συνέλευσης και του εκπροσώπου των ομολογιούχων, βασικά φορολογικά ζητήματα καθώς και το θέμα της εμπράγματης εξασφάλισης των ομολογιακών δανείων με αναφορά στις μορφές της εμπράγματης ασφάλειας και στις ασφαλιζόμενες απαιτήσεις. Στο τελευταίο κεφάλαιο καταγράφονται οι τρόποι λήξης του ομολογιακού δανείου και συγκεκριμένα η λήξη μέσω εξοφλήσεως και καταγγελίας.
description: The present essay entitled ‘’bond loans in the Greek legal system’’ is the writer’s dissertation during her postgraduate studies in the field of commercial and financial law at the Law School of the Aristotle University of Thessaloniki, which has been presented in front of a three-member committee in December 2009. Its subject matter is the recording of the legal framework of bond loans in the Greek law, the delineation of the terms related to bond loans and the further analysis of matters referring to issuing and receiving bond loans, to the role of the banks in receiving loans or in undertaking issued bonds when a private placement takes place or in participating in the underwriting process, as well as in matters related to the responsibility from the publication of an informative release and to the innovations introduced by the law 3156/2003. After the law 3156/2003 came into effect, bond loans as an alternative means of financing Greek Public Limited companies (Plc) were importantly increased in the Greek market due to the extensive regulation of basic matters, and to the enactment of an appealing tax policy as well, such as the tax relieves of necessary costs paid to the land registries. In the first part of this essay the former relative legislation and the reasons that led to the enactment of the present legislative framework which would secure the, in and out of stock markets, purchase of bonds being issued by private corporations as well as the concept, the structural elements and the legal nature of bond loans are reported. Moreover, the security nature of the bonds, their content and their distinction into tangible and intangible bonds are examined. In the second chapter there is an analysis of the four categories and the specific types of bond loans while there is an extensive reference to the convertible bonds due to their special features and to their effect on the capital structure of a company. The third chapter refers to co-signing bond loans and particularly to their issuing, their cover and to the relative terms through private or public offer while the obligatory publication of an informative release and the civil responsibility for loans issuing are also being assessed.In the fourth chapter some special subjects on bond loans such as the legal nature of the bond holders group, the authorities of the assembly and the bond holders’ representative, basic tax issues as well as the secure guarantees of bond loans with reference to the types of insurance and the necessary requirements are examined. Finally, the last chapter focuses on the expiration of bond loans and particularly on loans termination due to a discharge and a denunciation of the debt.